სტიუარტ სატკლიფი

სტიუარტ ფერგიუსონ ვიქტორ სატკლიფი (დ. 23 ივნისი, 1940 — გ. 10 აპრილი, 1962) — შოტლანდიელი მხატვარი და მუსიკოსი. ცნობილია, როგორც ჯგუფ The Beatles-ის პირველი ბას-გიტარისტი. ჯგუფი მან დატოვა სამხატვრო კარიერის მიზნით. სწორედ სატკლიფმა და ჯონ ლენონმა გამოიგონეს სახელწოდება Beetles (), რომელშიც შეცვალეს ერთი ასო. სატკლიფს ხშირად „მეხუთე ბიტლს“ უწოდებენ.

როდესაც The Beatles ჰამბურგში უკრავდა, სტიუარტმა გაიცნო ფოტოგრაფი ასტრიდ კირხერი, რომელთანაც მოგვიანებით დაინიშნა. The Beatles-ის დატოვების შემდეგ იგი ჩაირიცხა ჰამბურგის სამხატვრო კოლეჯში. მისი პედაგოგი იყო პოპ-არტის მიმართულების მხატვარი ედუარდო პაოლოცი, რომელიც მოგვიანებით აცხადებდა, რომ სატკლიფი მისი ერთ-ერთი საუკეთესო სტუდენტი იყო. სატკლიფმა დაიმსახურა მოწონება თავისი, ძირითადად აბსტრაქტული ექსპრესიონიზმის ჟანრის ნახატებით.

გერმანიაში სწავლისას სატკლიფს დაეწყო თავის ხშირი ტკივილები. 1962 წლის აპრილის დასაწყისში იგი კლასში დაეცა და ამბობდა, რომ თავის ტკივილები აწუხებდა. გერმანელმა ექიმებმა რამდენიმე გამოკვლევა ჩაუტარეს, მაგრამ ასეთი ტკივილების ნამდვილი მიზეზი ვერ დაადგინეს. 10 აპრილს სტიუარტი საავადმყოფოში გადაიყვანეს, მაგრამ გზაში გარდაიცვალა. მოგვიანებით დადგინდა, რომ სიკვდილის მიზეზი იყო ანევრიზმა ტვინის მარჯვენა ნახევარსფეროში.

რესურსები ინტერნეტში
ოფიციალური საიტი

გამოფენა ლივერპულის ცხოვრების მუზეუმში  
ცხოვრება და მხატვრობა
სტიუარტის ციტატები 
სიცოცხლის უკანასკნელი წლის შეჯამება 
საიტზე Find A Grave

კატეგორია:The Beatles-ის წევრები
კატეგორია:ინგლისელი როკ ბას-გიტარისტები
კატეგორია:დაბადებული 23 ივნისი
კატეგორია:დაბადებული 1940
კატეგორია:გარდაცვლილი 10 აპრილი
კატეგორია:გარდაცვლილი 1962
კატეგორია:შოტლანდიელი ბას-გიტარისტები
კატეგორია:შოტლანდიელი მხატვრები
კატეგორია:ინგლისელი მხატვრები
კატეგორია:მხატვრები ანბანის მიხედვით
კატეგორია:ედინბურგში დაბადებულები